Melnupīte (Īslīces pieteka)
Šis raksts ir par Īslīces pieteku. Par citām jēdziena Melnupīte nozīmēm skatīt nozīmju atdalīšanas lapu. Melnupīte (lietuviešu: Melkupė, Svirkalis) ir īslīces kreisā krasta pieteka Lietuvā, kā arī Bauskas novadā. Iztece Lietuvas teritorijā, uz austrumiem no Pakrojas rajona pašvaldības Steigviļu (Steigviliai) ciema. Tek ziemeļu virzienā. Šķērso Latvijas valsts robežu starp Ādžūniem un Žeimeli. Ietek Īslīcē augšpus Pilsrundāles. Melnupīti šķērso Lietuvas autoceļš KK209 (Jonišķi - Pasvale), kā arī Latvijas valsts autoceļi V1028 (Bauska–Bērzi–Ādžūni–Lietuvas robeža), V1030 (Saulaine–Virsīte–Svitene–Senči) un V1031 (Pilsrundāle–Ādžūni). Melnupītes krastos atrodas Vecrundāle.